
A ENTREGA SU RETIRO 


DI FUNCION COMO REPRESENTANTE DI RAAD 
VAN STATE PA ARUBA 


Entrante 1 di november 2023, sra. Mildred Schwengle, 
a base di su propio peticion, ta retira di su trabou como 
representante di Raad van State (RvS) pa pais Aruba. Sra. 
Schwengle pa seis afia a exactamente a fungi como miembro 
di departamento di RvS di Reino. Prome cu sra. Schwengle 
a asumi e responsabilidad aki, dr. Mito Croes tabata ocupa e 
funcion di representante di RvS pa Aruba te cu juni 2016. 


Procedura 
Ken lo asumi e funcion despues di sra. Mildred Schwengle 
ainda no ta conoci. Minister di Asuntunan Interno y Relacionnan 
di Reino di Hulanda lo consulta esaki cu , 
Prome Minister di Aruba Evelyn Wever 
- Croes y cu e vice presidente di RvS. 
Conseho di Minister di Reino lo tuma 
e decision pa presenta e candidato na [ES 
Rey Willem-Alexander, pa e nombracion [23 
como representante di RvS. 


Departamento di Conseho di Reino Î 
E departamento di conseho di RvS di Li 
Reino Hulandes ta reuni un biaha pa ; 
luna, riba diaranson, y ta duna conseho 
den liñanan grandi tocante e mesun 
temanan cu e departamento di conseho 
di RvS. Cerca RvS di Reino e ta bay 
tocante topiconan no solamente di 
interes pa Hulanda, pero pa henter Reino 
entre otro: Leynan di Reino y tratadonan 5 ; 
di Reino. 


E departamento di conseho di RvS di 
Reino ta consisti di miembronan di e 
departamento di conseho, plus tres otro 
miembro di e otro paisnan den Reino. 


Curriculum vitae di Mildred Schwengle 

Mildred (Milly) Schwengle a studia ley na e anterior Katholieke 
Universiteit Nijmegen. Entre añanan 1990 y 1994 e tabata fungi 
como “plaatsvervangende officier van justitie” y despues como 
griffier na Corte di Prome Instancia. Na 1994 el a bira abogado 
y el a traha como abogado na Aruba y Corsou y tabata partner 
na e bufete HBN law, te cu su nombracion como miembro 
representante di Aruba den RvS. 


Gobierno di Aruba ta gradici sra. Schwengle pa su tremendo 


trabou durante e añanan. 
Aa 7 

Asuntonan General, 
Innovacion, 

Organisacion Gubernamental, 
Infrastructura y 


S l M A N Planificacion Teritorial 
PROME MINISTER, EVELYN WEVER-CROES 


29 di april - 5 di mei 2023 


* REMODELACION EDIFICIO DI EX DOW 


E siman aki Gobierno a firma letter of 
intent cu APA y ATA pa e edificio di ex 
DOW. Despues di 15 aña bandona, e 
edificio aki lo wordo remodela den un 
Visitors Inspiration Center. 

Pabien Minister Dangui Oduber cu su 
determinacion. 


* FRONTERA MARITIMO ENTRE 
VENEZUELA Y ARUBA A HABRI 


Despues di hopi deliberacion y negociacion, e 
frontera maritimo cu Venezuela oficialmente a 
habri dia 1 di mei. Prome Minsiter Evelyn 
Wever-Croes a indica cu e frontera aereo 
ainda no tin fecha pa habri esaki. Pa esaki 
ainda falta hopi negosacion y deliberacion. 


* CEREMONIA BEVRIJDINGSDAG 
4 MEI 


Tur aña riba 4 di mei ta tene un 
ceremonia pa conmemora y refleha y 
reconoce e sacrificionan cu a wordo 
haci den segunda guerra mundial 78 
aña pasa, pa awe por biba na pas y 
_\ cu libertad. 


* CONFERENCIA DI CLIMA Y ENERGIA 
(CCEC) 


Aruba conhuntamente cu Hulanda, ta 
organisando e prome Caribbean Climate & 
Energy Conference (CCEC) cu lo tuma luga 
dianan 10-12 di Mei 2023 na Aruba. Mirando e 
vulnerabilidad di e islanan chikito pa cu cambio 
di clima, y e efectonan negativo cu ya caba ta 
wordo experencia, Aruba y Hulanda a mira e 
necesidad pa promove e cooperacion den 


CARIBBEAN MAY | 10-11-12 accion climatico entre islanan  chikito 


| CLIMATE & ENERGY EAREN. mundialmente, organisando pa prome biaha 
CONFERENCE 2023 RENAISSANCE CONVENTION CENTER un conferencia dirigi riba e tema aki. 

\ Ursell Arends 
i MINISTER 


ORA RIBA E 


PROCESO LEGISLATIVO PA ANCRA DERECHO 
DI NATURALESA DEN NOS CONSTITUCION 


Naturalesa ta e base di nos existencia, e ta e fuente di recurso 
y ecosistema cu ta sostene bida riba tera. Sinembargo, 
actividadnan di ser humano a bin ta resulta den un degradacion 
severo riba medio ambiente poniendo peliger riba salud y 
bienestar di nos planeta y tur su habitantenan. 


Ministerio di Naturalesa, conhuntamente cu Directie Natuur en 
Milieu (DNM) a traha riba un concepto di ley pa ancra Derecho 
di Naturalesa den constitucion di Aruba. E concepto di ley a 
wordo crea den consulta cu organisacionnan y expertonan local 
y internacional. Despues di e prome dialogo cu Parlamento y 
Conseho di Minister, Minister Arends a entrega e concepto di 
ley na Departamento Legislativo, esta Directie Wetgeving en 
Juridische Zaken (DWJZ) dia 21 di april 2023 conmemorando 
Dia di Mama Tera cu accion concreto pa restaura e relacion 
entre ser humano y naturalesa. 


Unabes Departamento Legislativo revisa e concepto pa 
controla e calidad y efectividad di legislacion, por inicia e 
consulta cu stakeholders di varios sector. Stakeholders lo 
haya e oportunidad pa dialoga y duna critica constructivo riba 
e concepto di ley. Stakeholders ta entre otro Miembronan di 
Parlamento, organisacionnan ambiental, comercio y esnan cu 
ta practica ley. Den e manera aki Minister Arends ta involucra 
ciudadanonan pa e concepto di ley final ta un logro pa pueblo 
henter. 


Raad van Advies ta un organo di gobierno cu ta duna conseho 
y puntonan di atencion pa cu leynan proponi. Bureau di Minister 
Arends, Directie Natuur en Milieu y Departamento Legislativo ta 
adapta e concepto di ley a base di sugerencianan di stakeholders 
y presenta esaki na Raad van Advies. Despues di esaki, Minister 
Arends lo entrega e proposicion di ley y conseho di Raad na 
Parlamento. Miembronan di Parlamento por haci pregunta por 
escrito y ricibi contesta di Minister Arends den preparacion pa 
e reunion publico. Parlamento ta trata tur proposocion di ley 


den un reunion publico unda representantenan di pueblo ta 
hiba dialogo y debate. Esaki ta e ultimo paso den e proceso 
legislativo pa ancra Derecho di Naturalesa den constitucion 
unda Miembronan di Parlamento ta vota na fabor of contra di 
e proposicion di ley. Pa motibo cu ta un intento pa cambia nos 
Constitucion, e proposicion ta rekeri sosten di dos tercera parti 
di Parlamento. pm 


DERECHO DI NATURALESA 


PROCESO LEGISLATIVO PA ANCRA DERECHO DI 
NATURALESA DEN NOS CONSTITUCION 


Aunke œ proceso 
legislativo ta uno largo, 
no obstante, Minister 
Arends ta compromete 
pa proteha Aruba su 
naturalesa. Door di 
introduci Derecho 
di Naturalesa den 
nos constitucion, lo 
sigura cu naturalesa 
tin un status legal pa 
ciudadanonan por cana 
pa defende naturalesa 
como tambe e derecho 
di tur habitante pa 


Concepto di Ley ta sali for di Bureau 
Ministerio di Naturalesa 


* E concepto di ley a wordo traha door di 
Bureau di Ministerio di Naturalesa y 
Directie Natuur en Milieu, den consulta cu 
organisacionnan y expertonan 
internacional. 

« Atene un prome dialogo cu Parlamento. 


Concepto di ley ta bay Departamento 
legislativo 


+ Departamento Legislativo (DWJZ) ta revisa 
e concepto y adapta si ta necesario den 
cuadro di calidad y efectividad di 
legislacion. 


Consulta cu stakeholders 


+ Splicacion y informacion publico tocante 
e concepto di le 

+ Diferente sesion cu stakeholders for di 
varios sector. 

+ Mas dialogo cu Parlamento. 


Considera y procesa sugerencianan di 
stakeholders 


* Ministerio di Naturalesa, conhuntamente 
cu Departamento Legislativo, ta considera 
y procesa comentario y sugerencia di 
stakeholders y Parlamento. 


Raad van Advies 


biba den un ambiente 
saludabel. 


Reconociendo Derecho 
di Naturalesa den nos 
sistema legal ta un paso 
fundamental pa protehe 
e integridad ecologico 
di nos planeta, protehe 
Aruba su Naturalesa 
y asegura un futuro 
sostenibel pa e proximo 
generacionnan. 


+ E concepto di ley (adapta) ta wordo 
entrega na Raad van Advies. 

* Raad van Advies ta duna su conseho riba e 
concepto di ley. 


Parlamento 


pregunta por escrito riba e proposicion di 


ley. 
+» Gobierno ta contesta e preguntanan por 
escrito. 


TRATAMENTO Y VOTACION 
DEN REUNION PUBLICO 
+ Presidente di Parlamento ta yama un 
reunion publico pa trata e proposicion di 


ley. 

+ Pa motibo cu ta un proposicion pa cambia 
nos Constitucion, e proposicion ta rekeri 
sosten di dos tercera parti di Parlamento. 


anusa 

CCON 


En conexion cu e celebracion di Dia di Rey: 


MINISTER MADURO Y CCDN TA RICIBI UN APRECIO 
DI SR. DYRON MADURO PA MANTENE E TRADICION 
DI TRAHA FLI BIBO BOU NOS HOBENNAN 


Recientemente Minister Maduro a haya bishita di sr. Dayron 
Maduro kende ta ocupa su mes cu e tradicion di traha fli. 
Hunto su sra. Chanty Daal, Dyron a splica e mandatario riba 
su experiencia amplio trahando fli pa basta afia. 


Dyron a keda masha gradici pa mira cu Comision Celebracion 
Dianan Nacional, CCDN hunto cu Biblioteca Nacional en 
conexion cu e celebracion di Dia di Rey a organisa un Tayer di 
Fli pa hobennan sifia traha fli. Esaki a inspira Dyron pa traha un 


fli dedica na CCDN como muestra di aprecio pa e trabou haci 
pa conserva e bunita tradicion aki. Den presencia di Presidente 
di CCDN sr. Lyonel Dirksz, Minister Maduro a acepta e bunita 
gesto aki di sr. Dayron Maduro y su sra. Chanty Daal. 


Minister Maduro a hiba un combersacion masha ameno cu e 
pareha aki cu ta dedica na mantene Aruba su tradicion di traha 
fli bibo y a encurasha nan pa sigui cu e bunita obra pa stimula 
e tradicion aki bou di e hobennan di nos Pais. 

UNOCA A PRESENTA NAN 
PLAN DI EHECUCION PA 
ANA 2023 NA MINISTER DI 
CULTURA MADURO 


Lo reintroduci 'Proyecto Chikito' cu 
aprobacion mas lihe 


E siman aki Minister di Cultura Maduro a reuni cu e directiva di 
UNOCA pa asina haya un presentacion di e Plan di Ehecucion pa 
afia 2023. Directora sra. Ray-anne Hernandez a duna un splicacion 
di e proyectonan cu lo conta cu e sosten di UNOCA den aña 2023. 


UNOCA ta dispone di 917 mil florin pa aporta na e dominionan 
cultural manera stipula pa UNESCO den proyectonan cu tin di 
haber cu, patrimonio cultural y natural, actuacion y celebracion, 
arte visual y artesania, publicacion y media, audiovisual y medio 
interactivo y disefio y servicio creativo. 


Banda di esaki den afia 2023 UNOCA kier reintroduci e concepto 
di 'Proyecto Chikito' pa asina por aproba proyectonan di menos di 
5 mil florin na un manera mas lihe. UNOCA tin intencion tambe pa 
hiba les di musica y creatividad pa tur edad den bario. 


Tambe lo kier brinda sosten pa crea material educativo pa scol y ta 
sondeando e posibilidad pa facilita bishita escolar cultural educativo 
na museo y sitionan historico pa asina duna nos hobennan e 
oportunidad di biba nos cultura mas di cerca. UNOCA ta keda 
sostene nos celebracionnan nacional y lo presenta iniciativa basa 
riba necesidad den comunidad. 


Paeultimo aki UNOCA lo haci algun encuesta pa midi e necesidad y 
lo traha pa brinda solucion pa nan. Un ehempel ta 'www.coleccion. 
aw' cu ta un proyecto haci hunto cu Archivo Nacional y Biblioteca 
Nacional cu a nace for di e necesidad pa Pueblo por tin acceso 
mas facil na informacion historico di nos Pais. Na september 2023 
lo lansa e proyecto aki oficialmente. 

TRABOUNAN BOU 


TERA A 
TRECE RETRASO 
PA TRABOUNAN DI 
EMBEYECIMENTO 
DEN 
COLUMBUSSTRAAT Y 
WILHELMINASTRAAT 


E proyecto di revitalisacion di fase uno pa Oranjestad a topa cu 
algun trabou di infrastructura extra bou di tera relaciona cu un 
tuberia di e sistema di riolering. E problema aki ta ser aborda 
pa por sigui cu e trabounan di embeyecimento. Despues 
di a cuminsa kita tur loke tin existente a bin constata cu un 
bakprofiel, esta un tubo di concreet kibra. 


E trabounan di revitalisacion di Oranjestad ta un proyecto hopi 
importante pa nos isla y lo tin un impacto positivo riba e economia 
y turismo. Mirando cu Wilhelminastraat y Columbustraat ta un 
area cu ta ricibi hopi molester di awa den tempo di yobida ta 
importante pa e tuberia nan ta den bon condicion pa no trese 
molester inecesario den futuro. 


Na e momento aki DOW ta trahando pa por soluciona e 
problema cu e tuberia aki, pa asina contratistanan por sigui cu 
e trabounan di revitalisacion. “A pesar di contratiempo, nos ta 
spera cu e trabounan aki lo keda completa den un periodo di 
tempo mas cortico posibel”, minister Wever a comenta. 


Minister Wever a expresa su comprension pa e sintimento 
di comerciantenan di e area, y ta pidi nan disculpa y alabes 
compresion pa cu e situacion. Ta haci peticion pa pueblo di 
Aruba sigi sostene e comerciantenan di e area durante e 
periodo di trabou pa por logra un Oranjestad revitalisa y bunita 
pa tur hende di Aruba y e turistanan cu ta bishita nos isla por 
goza di dje. 


Geoffrey Wever 


MINISTER 

Minister Geoffrey Wever: 


INTERES GRANDI PA CURSO FINANSAS DEN 
MI HOGAR NA ORANJESTAD 


Riba 8 di mei un grupo grandi di participante a start cu e curso 
Finansas den mi Hogar. Organisa pa Minister Geoffrey Wever 
hunto cu Fundacion Plan di Bida, e biaha aki e curso a tuma 
luga den districto di Oranjestad, den bario di Dakota. 


E curso tin un duracion di 4 siman y tin como meta brinda 
cada participante e guia y conocimento pa tuma decisionan 
financiero cu impacto positivo riba nan bienestar. Despues di 
Paradera y San Nicolas, awor ta Oranjestad su beurt. Banda 
di ricibi e material necesario manera entre otro pen, etui y un 
rekenmachine, cada participante lo ricibi tambe un certificado 
di participacion. 


Sondeo di Banco Central di Aruba ta mustra un desaroyo 
preocupante: di cada 10 hogar, 3 hogar ta gasta mas di nan 
entrada tur luna. Esaki ta nifica cu tin hogarnan riba nos isla cu 
cada luna tin e reto di cumpli cu tur necesidad y responsabilidad 
financiero manera entre otro gasto pa vivienda, cuminda, y 
prestamonan personal. P'esey ta importante pa duna guia y 
conocimento pa conscientisa e consumidor, e participante riba 
e impacto di cada decision financiero riba nan cartera y nan 
hogar. 


Den e prome sesion a enfoca riba con por ta efectivo den cas 
door di wak con por spaar y cumpra sin emocion. Cu subida 
di prijsnan internacional di productonan cu ta afecta e prijsnan 
di nos productonan ta importante cumpra consciente y crea e 
espacio pa spaar aunke ta un tiki. Esaki por contribui na sea 
mas consciente di e balor di cada florin. 


Minister Geoffrey Wever ta contento cu e curso aki por ser 
ofreci na nos ciudadanonan y ta desea cada participante hopi 
exito durante e diferente sesionan cu lo trata topiconan cu lo 
contribui sin duda na un maneho responsabel di nos cartera. 


Aunke cupo ta limita na 50 participante, a dicidi pa crea mas 
cupo y duna mas ciudadano e chens di participa mirando e 
interes. Esaki ta demostra e necesidad pa haya mas guia y 
conocimento pa sa mas con pa maneha e cartera. E curso 
ta financia door di ministerio di asuntonan economico, y ta 
completamente gratis pa tur participante! 

¿A Ena 


A ATENDE SIMPOSIO TOCANTE 


"HUMAN FACTOR VS TECHNOLOGY" 


Awe mainta, hunto cu Colega Minister di Husticia di Curacao, 
Sr. Shalten Hato, Minister di Husticia y Asuntonan Social Sr. 
Rocco Tjon a hiba palabra durante e simposio titula "Human 
Factor vs Technology. 


Un simposio interesante organisa pa e "Stuurgroep Informatie 
Coordinatie". Di cual e "voorzitterschap" ta den man di Aruba, 
den nomber di Sr. Juri Nicolaas, hefe di Siguridad Nacional. 
E meta di e simposio ta pa hunto cu tur stakeholders den e 
cadena hudicial, local y regional, structuralmente delibera riba 
temanan strategico. E simposio aki a conta cu participacion di 
tur e altocomisarionan di Reino Caribense, RST, pero tambe 


EN Cos 


participantenan di sector semi-publico y priva. 


Segun e mandatario, e ta importante pa nos inverti den 
tecnologia, pasobra esaki sigurlo yuda nos combati criminalidad 
mas eficiente y eficaz. Pero nos no por lubida e recurso di mas 
valioso den cuadro di esaki, cual ta e recursonan humano; nos 
personal. 


Pa e motibo aki, e ta importante pa crea structuranan di 
organisacion adecuado, inverti den educacion pa nos personal 
tambe y crea e posibilidadnan pa nos por emplea e expertonan 
necesario den nos organisacionnan. 

MINISTER ENDY CROES Y MINISTER ROCCO TJON LO 


INSTALA CAMARA NA CUATER SCOL SECUNDARIO 


Recientemente, Minister di Enseñansa y Deporte Endy Croes 
a reuni cu Minister di Husticia y Asuntonan Social Rocco Tjon 
y su team pa trata cierto problema di siguridad na e scolnan 
E.P.B. Oranjestad, E.P.B. San Nicolas, SPO Santa Cruz y SPO 
Brazil. 


Durante e reunion a evalua con por tin un miho maneho riba e 
hobennan su ta causa hopi problema na scol. Banda cu tin un 
plataforma mas grandi cu ta trahando caba via Veiligheidshuis 
pa tin un solucion structural pa e alumnonan aki, Minister Endy 
Croes hunto cu Minister Rocco Tjon a traha un plan integral. 


Minister di Enseñansa Endy Croes a indica cu mester pone 
atencion di inmediato riba e asunto aki y esaki a desemboca 
cu e siman aki, un team cu ta atende cu e camaranan di 


siguridad lo haci un evaluacion na E.P.B. Oranjestad, E.P.B. 
San Nicolas, SPO Santa Cruz y SPO Brazil, unda e cuater (4) 
scolnan aki lo keda conecta riba un sistema di camara cu polis 
tin control 24/7. 

Pues, ta bay tin control severo door di pone camara rond di 
ful e scolnan aki y di e forma aki minimalisa e tendencia di 
bringamento na scol. 


Ademas di esaki, Departamento di Asunto Social lo atende cu 
famia di e alumnonan cu ta causa problema pa trece trankilidad 
y mitiga problema na scol. 


Minister di Enseñansa a indica cu e proyecto ta den proceso y 
ta trahando den colaboracion cu Minister di Husticia pa dentro 
di dos (2) luna por instala camara rond di e scolnan aki. 

Durante Conferencia di Prensa di Gobierno di Aruba, Minister 
Endy Croes a anuncia cu desde 8 di mei 2023, Colegio EPI tin 
un director nobo. Desde diabierna ultimo, a entrega director Ryan 
Maduro un carta oficial (Ministeriéle Beschikking), unda ta termina 
contract como director di Colegio EPI. 


Acana un proceso largo, unda a instala un comision. E comision aki 
cu ta consisti di representantenan di Departamento di Enseñansa 
(DEA), Departamento di Inspeccion, Dienst Publieke Scholen 
(DPS) y Ministerio di Enseñansa a haci un investigacion durante 
periodo di varios siman. 


Ademas di SIMAR, a invita docente, alumno, manager di cuater 
unidad (unit) y directiva di Colegio EPI pa scucha cierto punto di 
atencion. A base di e resultado di e reunion aki, e comision a traha 
un rapport y un carta dirigi pa Minister di Enseñansa Endy Croes. 


E Comision di Enseñansa a duna conseho y den cuadro di esaki, 
Minister Endy Croes a tuma cierto decision. Desde 8 di mei 2023, 
Sra. Ankie Danker ta fungi como directora di Colegio EPI, den 
cual e comision ta bay keda duna sosten. 


Minister Endy Croes a enfatisa cu e studiantenan ta keda central, 
pues tur cambio interno, planificacion, cambio di structura mester 
ta valido desde e luna di augustus en adelante. Minister Endy 
Croes ta desea Sra. Ankie Danker hopi exito cu su cargo nobo. 


Cu lo tuma luga dia 26 di mei 
proximo den Compleho Deportivo 
Frans Figaroa na Noord. 


Dialuna mainta, den Conferencia di Prensa di Gobierno di Aruba, 
Minister Endy Croes a indica cu tur cos ta cla pa e di dos edicion 
di Weganan Escolar. Manera ta conoci, Weganan Escolar 2023 
ta un proyecto deportivo, presenta pa Ministerio di Enseñansa y 
Deporte y IBiSA. E metanan di Weganan Escolar ta pa promove 
deporte bou di e alumnonan di scol preparatorio, basico y 
secundario. Deporte ta crea lider, fomenta union, trece alegria y 
crea amistad. Tambe deporte ta trece positivismo y sin lubida cu 
e ta sano. 


E aña aki un total 975 alumno di 45 scol ta competi den shete 
diferente disciplina. E gran apertura di Weganan Escolar 2023 ta 
tuma luga na Compleho Deportivo Frans Figaroa na Noord, dia 
26 di mei y ta clausura 10 di juni na Joe Laveist Sport Park na 
San Nicolas. Dos siman di competencia deportivo. Mandatario 
di Deporte ta gradici IBiSA cu ta yuda concretisa e visionnan di 
Ministerio di Deporte y sigur di nos mucha- y hobennan. 


Por ultimo, Minister Endy Croes ta invita henter e pueblo di Aruba 
pa bin presencia e gran apertura di Weganan Escolar 2023, 
alabes apoya y duna sosten na nos hobennan. 

Minister Endy Croes: 


a SA | » A E n MUY 


| 


Ministerio di Deporte y Instituto Biba Saludabel y Activo (IBiSA) 
ta preparando den ful swing pa e gran apertura dia 26 di mei 
proximo na Compleho Deportivo Frans Figaroa na Noord. 


Un evento deportivo, unda 975 alumno di 45 scol di Aruba lo 
topa otro den un competencia amistoso den shete (7) diferente 
disciplina, esta badminton, functional fitness, volleyball, basketball, 
futbol, beach tennis y baile deportivo. 


Minister Endy Croes ta indica cu e meta di Weganan Escolar ta 
pa promove deporte bou di e alumnonan di scol preparatorio, scol 
basico y secundario. 


Ademas, ta stimula union y ta contribui na e desaroyo di mucha 
y hoben. E mandatario di Deporte ta invita henter di e pueblo di 
Aruba pa bin duna sosten na nos mucha- y hobennan durante e 
gran apertura di Weganan Escolar 2023. 

Durante Conferencia di Prensa di Gobierno di Aruba, dia 8 di 
mei 2023, Minister di Enseñansa Endy Croes a elabora riba 
e aumento di schoolgeld. Minister Endy Croes a indica cu 
durante transcurso di aña enseñansa ta sigui innova y esaki 
tin un costo mara na dje. 


Primeramente, scol secundario Educacion Profesional Basico 
(E.P.B) ta pertenece na Stichting Educacion Profesional Basico 
(S.E.P.B.), den cual Minister Endy Croes no por tuma decision. 
Mandatario di Enseñansa a indica cu pa loke ta trata scolnan 
di DPS, schoolgeld sigur no lo aumenta. 


Minister Endy Croes a duna un splicacion amplio di e motibo 
cu a conduci na e situacion aki. Tur stichting na Aruba ta haya 
financiamento di Gobierno di Aruba, momento cu nan ta cumpli 
cu ley a traves di un “normbedrag” cual ta e compesacion 
cu schoolbestuur ta ricibi den forma di “expoitatiesubsidie”. 
Minister Endy Croes a expresa cu e ultimo aña cu gobierno a 
tuma decision pa ahusta y aumenta e “normbedrag” , ta data 
desde aña 2009. 


“Exploitatiesubsidie” ta cubri, entre otro, shete (7) componente, 
cual un die componentenan ta material educativo (leermateriaal) 
cu ta hopi importante. Ley ta bisa cu cada tres (3) aña mester 
establece e “normbedrag” a traves di un rapport. E unico 
rapport oficial a wordo traha na aña 2009, cual a drenta vigor 
na aña 2010. Pues, pa mas di dies (10) aña cu no ta ahusta 
e “normbedrag” di acuerdo ley. Durante aña 2020 a traha un 
estudio riba “normbedrag”, pero no a tuma accionnan corectivo. 


Minister Endy Croes ta sigui bisa cu a laga haci un investigacion 
adicional preliminar tocante e asunto aki y descubri cu mester 
ahusta e “normbedrag” cu 6.4 miyon florin structuralmente pa 
aña si kier corigi esaki te aña 2023, pero lamentablemente ta 
fondo cu actualmente Aruba no tin. Tambe, a dialoga esaki cu 
Conseho di Minister y a palabra cu pa aña 2023 Gobierno di 
Aruba ta bay aumenta e “normbedrag” pa “haal in” e retraso 


SCHOOLGELD DI 
SCOLNAN DI DPS 


NO LO AUMENTA 
Gobierno di Aruba 
a intermedia pa 
schoolgeld di E.P.B. no 
subi te 1600 florin 


y asina yuda mitiga e hecho cu schoolbestuur ta aumentando 
nan schoolgeld, entre otro, SKOA y S.E.P.B., cu a anuncia 
aumento di schoolgeld caba. Cu ayudo di Conseho di Minister 
y instancia cu a contribui na e rapport, a logra yega na e suma 
di 3.2 miyon florin cu ta 50% di e suma total. Pues, Gobierno di 
Aruba ta inverti 3.2 miyon total na tur stichting. Esaki ta ancra 
den e Voorjaarsnota caba, cual dentro di algun siman ta bay 
Parlamento di Aruba. 


Pa loke ta trata aumento di scol E.P.B., e mandatario di 
Enseñansa a ricibi un carta den e luna di januari, unda ta 
propone pa subi schoolgeld na e suma di 1600 florin. Minister 
Endy Croes su prome reaccion na E.P.B. tabata ta cu si acaso 
nan kier cera e scol? Minister a haci apelacion mesora na 
E.P.B. pa reconsidera nan carta y trece calculacion actualisa 
pa hunto nos busca solucion cu lo causa menos dolor. Den e 
di dos carta, E.P.B. a indica cu si nan ricibi ayudo di Gobierno 
di Aruba y logra aumenta e “normbedrag” lo por logra baha e 
suma na 750 florin. 


Minister di Enseñansa a expresa cu ainda e suma tabata 
halto, pues a cuminsa cuminsa un negocacion unda na final 
a aumenta e “normbedrag” cu 3.2 miyon florin y EPB lo ricibi 
rond di 800 mil di esaki, cual a conduci cu E.P.B. a logra baha 
e suma di schoolgeld proponi na januari di 1600 forin te na 280 
florin y examenklas 330 florin. Minister Endy Croes ta enfatisa 
cu ora bay over pa innovacion, haciendo uzo di, por ehempel, 
licencia, ta haci cu enseñansa ta bay bira mas caro. Pa motibo 
cu mester paga licencia pa cada alumno anualmente. 


Durante e ultimo decada, gobierno anterior no tabata kier inverti 
den material educativo (leermaterialen) y tabata haci copia di 
buki aña tras di aña. Mester tene na cuenta cu si ta bay den 
innovacion, esaki ta bay costa gobierno den futuro mas placa. 
Como gobierno responsabel, a tuma e miho decision pa cu 
enseñansa aumentando e “normbedrag” y den aña 2024 lo 
trata na aumenta esaki un biaha mas cu 3.2 miyon pa asina 
“haal in” mas di 10 aña di retraso. 


Diamars 9 Mei 2023 


MINISTER THIJSEN A REUNI CU MINISTER DI 
ENERGIA GLENBERT CROES 


Minister Plenipotenciario mr. Ady Thijsen ta cu un bishita di 
trabao na Aruba unda elo atende e Conferencia Caribense riba 
Clima y Energia 2023. Banda di esaki e mandatario lo tene 
diferente reunionnan cu miembronnan di Gabinete Wever- 
Croes Il y hefe di departamentonan y institutonan. Tambe elo 
tin un audiencia na Gobernador Alfonso Boekhoudt. Meta di e 
reunionnan aki ta pa duna informacion riba e vision y maneho 
cu Minister Thijsen a delinea pa Arubahuis. 


Den cuadro di esaki Minister Thijsen a reuni cu Minister di 
Labor, Integracion y Energia Glenbert Croes. Akinan sr. Thijsen 
a tene un presentacion pa Minister Croes den cual ela ilustra 
cu e maneho di Arubahuis ta basa riba cinco pilar: e parti 
constitucional, cooperacion cu municipionan, hogescholen, 
Universidadyinstitutonan, e parti diUnion Europeo, cooperacion 
cu e embahadanan y sirbi interes di e Arubiano na Hulanda. 
Pa logra esaki segun Minister Thijsen lo mester inverti mas 
den Arubahuis, tanto material como inmaterial. Mester fortifica 
e relacion cu e ministerionan cu ta crucial pa Aruba, manera 
BZK, BUZA y e ministerio di Ensefiansa OC&W. 


Un otro punto importante di e maneho pa cu Arubahuis ta pa 
haci e instituto aki mas visibel na Hulanda, no unicamente den 
e seno politico di Gobierno Central (Rijksoverheid), pero busca 
cooperacion cu municipionan y provincianan. Minister Thijsen 
a bisa cu desde cu ela huramente na October afia pasa, ela 
bishita 11 municipio y 1 provincia. Tur e encuentronan cu e 
burgemeesternan a bai den un esfera amical y tur tabata habri 
pa unda cu nan por yuda na yega na cooperacion cu Aruba; un 
mas cue otro. Minister Thijsen: ‘Pa cuminsa, e municipio cu nos 
ta mas avansa cune pa yega na cierto forma di cooperacion ta 
Venray. Esaki na un banda ta pasobra nos tin un Arubiano den 
gemeenteraad di Venray cu ta Amyra Luidens-Dabian y nos 
tin e burgemeester di Venray Leontien Kompier cu ta mira y ta 
kere den forma nan di cooperacion. Dos punto na e momento 
aki ta den pipeline: cooperacion riba e tereno di “bijenteelt” pa e 
simple motibo cu Venray tin e produccion di honing mas grandi 
na Hulanda. Di dos ta un exposicion di Carnaval den cuadro 
di 70 aña di Carnaval di Arubana 2024. Cu otro municipionan 
a papia tocante di cooperacion riba tereno educativo, social y 
economico.’ 

Cu Hogeschool NHL Stenden y Hanze Hogeschool a papia 
riba intercambio cu scolnan na Aruba. Alabes ta bon segun 
e mandatario pa busca rumbonan di estudio cu por yuda na 
diversificacion di economia di Aruba, manera agricultura, 
logistico, technologia innovativa. 


E contactonan cu diferente embahadanan tambe ta pa mira 
unda tin experticio cu Aruba por haci uso dje. Tambe tin 


embahada ta interesa den Aruba, por enhempel Kazachstan pa 
cu e refineria, mirando cu e compania estatal di petroleo di 
Kazachstan ta busca manera pa amplia nan opereracion pafor 
di Kazachtstan. 


Minister Glenbert Croes a bisa di ta impresiona cu e vision 
di Minister Thijsen pa cu Arubahuis y sigur e por conta cu su 
ta sostene pa esaki. Na mesun momento Minister Glenbert 
Croes a menciona e Proyecto di Hydrogen Valley y cu akinan 
e ta mira tambe un rol importante pa Minister Thijsen y 
Arubahuis. Relaciona cu e conferencia riba Clima y Energia lo 
tin combersacionnan riba e topico aki e dianan cu ta bin, den 
bista cu algun persona clave riba e tereno di hydrogeno lo ta 
na Aruba pa e conferencia. 


Na final di e reunion Minister Glenbert Croes a entrega un 
regalo hopi special na Minister Thijsen cu ta un recuerdo cu sr. 
Betico Croed (dfm) a laga traha na ocacion di e logro di Status 
Aparte na 1983. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


een 


ANA DI UNION Y POSITIVISMO! 

